Diari Oficial de la Generalitat Valenciana


Sumari del DOGV 145, del 09-02-1984 (1984/802675)

DECRET 16/1984, de 6 de febrer, del Consell de la Generalitat Valenciana pel qual es deleguen en la Conselleria de Sanitat, Seguretat Social i Treball, les funcions establertes en l'article 10, paràgraf 2 del Reial Decret Llei 17/1977 de 4 de març.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/02/06/16/dof/vci/html**

### Dades del document

Número de DOGV
:   145

Data del DOGV
:   09-02-1984

Secció del DOGV
:   DISPOSICIONS GENERALS

Número del document
:   1984/802675


Data del document
:   06-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 16/1984, de 6 de febrer, del Consell de la Generalitat Valenciana, pel qual es deleguen en la Conselleria de Sanitat, Seguretat Social i Treball, les funcions establertes en l'article 10, paràgraf 2, del Reial Decret Llei 17/1977, de 4 de març.  
La Constitució Espanyola en el seu article 28.2, que reconeix el dret de vaga per als treballadors, preveu l'establiment de garanties que asseguren el manteniment dels serveis essencials de la Comunitat. I és per això que el Tribunal Constitucional, en sentència de 8 d'abril de 1981, declara constitucional el paràgraf 2 de l'article 10 del Reial Decret Llei 17/1977, de 4 de març, que faculta l'Administració Pública a l'adopció de les mesures adients per a assegurar el funcionament dels serveis en cas de vaga en les empreses que presten serveis públics o de reconeguda i inajornable necessitat i hi concorren circumstàncies d'especial gravetat.   
L'article 149.1, seté, de la Constitució Espanyola reserva a l'Estat la legislació laboral; sense perjudici de la seua execució pels òrgans de les Comunitats Autònomes. L'Estatut d'Autonomia de la Comunitat Valenciana aprovat per Llei Orgànica 5/1982, d'1 de juliol, en el seu article 33. U) atribueix a la Generalitat Valenciana l'execució de la legislació de l'Estat en matèria laboral, tot i assumint les facultats, competències i serveis que en aquest àmbit i a nivell d'execució ostenta actualment l'Estat respecte de les relacions laborals. Finalment, el Reial Decret 4105/1982, de 29 de desembre, sobre traspàs de funcions i serveis de l'Administració de l'Estat a la Generalitat Valenciana en matèria de treball transferia en el seu article 3.2 les funcions en matèria de vagues i de tancaments patronals.   
Per tot això, i tenint en compte que la fixació dels serveis mínims a complir en el supòsit de vaga en empreses dedicades a serveis públics o de reconeguda i inajornable necessitat requereix que es facen amb caràcter urgent i immediat, el Consell de la Generalitat Valenciana, en sessió del dia 6 de febrer de 1984 i a proposta del Conseller de Sanitat, Seguretat Social i Treball, segons que estableix l'article 68 de la Llei de la Generalitat Valenciana 5/1983, de 30 de desembre, de Govern Valencià, sobre delegació de competències,   
DECRETA:   
Article primer  
Es delega en la Conselleria de Sanitat, Seguretat Social i Treball l'exercici de les competències del Consell de la Generalitat Valenciana establertes en l'article 10, paràgraf 2 del Reial Decret Llei 17/1977, de 4 de març.   
Article segon  
Als efectes del que estableix l'article anterior, una vegada fixats els serveis mínims que s'han de cobrir, es notificaran a les parts afectades, i seran d'immediat compliment.   
Article tercer  
Els articles anteriors no suposaran cap limitació dels drets que la normativa reguladora de la vaga reconega al personal en aquesta situació, sempre que no estiga ocupat en la cobertura dels serveis mínims que s'estableixen, ni afectarà tampoc la tramitació i efecte de les demandes que la motiven.   
DISPOSICIO FINAL  
El present Decret entrarà en vigor el mateix dia de la seua publicació en el Diari Oficial de la Generalitat Valenciana.   
El President de la Generalitat,  
JOAN LERMA I BLASCO  
El Conseller de Sanitat, Seguretat Social i Treball,   
MIQUEL MILLANA I SANSATURIO


Còpia Permalink ELI